Tropa de Elite

Tropa de Elite (euskaraz Elite Tropak) Brasilen filmatutako akzio film bat da. Batalhão de Operações Policiais Especiais edo BOPE deituriko polizia unitate berezi baten kapitainaren eskutik, istorio errealista eta bortitza kontatzen du. Bertan, poliziako elite tropen borroka azaltzen da: alde batetik droga-trafikatzaileen aurkakoa eta bestetik, polizia-gizon ustelen aurkakoa. Edonola ere, poliziaren bortizkeria eta krudeltasuna nabaria da, torturak eta hilketak ugariak baitira.

Istorioa 

Rio de Janeiro hirian ustelkeria eta drogaren klan asko dago. Hauen aurka aritzeko Elite Tropak sortu ziren. Talde hauek bereziak dira. Taldekidea izateko proba gogorrak pasatu behar dira, eta normalean aurkezten direnetatik batek edo birek bakarrik gainditzea lortzen dute.

Filma Rio de Janeiroko favela auzoetan hasten da. Auzo honetan jai giroa egun askotan egoten da, baina auzoaren kontrol guztia droga mafiako kideek daukate. Polizia arrunta ez da sartzen auzo honetan, bakarrik sartzen da armak saltzeko edo zorrak kobratzeko.

Istorioa, Elite Tropako kapitain batek (Nascimento kapitainak) kontatzen du; BOPE zertarako sortu ziren eta ekintzak nola egiten dituzten ematen du aditzera, baita bere ezkontide-bizitza, hala nola bere unitateko kideen bizitza ere.

Filmaren hasieran, geroago, filmean zehar agertzen den pasartea ikus daiteke: Bi polizia arrunt favelara joaten dira haien nagusia laguntzera. Nagusia eta kideak patruila-autoan heltzen dira. Auzoan jende asko dago jaia ospatzen, hortaz, poliziak urdurik daude egoera hori ikusita. Autotik irten ondoren trafikatzaileak haien aurrera hitz egitera joaten dira, baina trafikatzaile batek eskua eramaten du atzeko aldera pistola ateratzeko.

Hau dela eta, ezkutatuta dagoen poliziak tiro egiten du eta trafikatzailea hil egiten da. Honela, trafikatzaileak poliziei tiroka hasten dira eta poliziak ere tiroka hasten dira, istilu handi bat sortuz.

Tiro egin duen poliziak eta bere kidea ere, ez daude egoera hobean. Tiro egin zuen lekutik ihes egin nahi dute baina trafikatzaileak haien aurka tiroz egiten daude. Egoera larri hau kontuan edukita, Elite Tropa taldea heltzen da bertara eta bi poliziak topatzen dituzte.

Bi polizia hauek geroago lortzen dute Elite tropako kide izatea.
Bata (André), zuzenbide ikasketak egiten dago eta unibertsitatean, lanak egiteko talde bat sortzen dute ikasleen artean.
Ikasle horiek, ordea, trafikatzaileen lagunak dira eta batek drogaren artekari lanak egiten ditu gainera.
Andrek ikasleen taldeko neska batekin harremanak dauzka, baina unibertsitateko gainontzeko kideen kontra dago, izan ere, inork ez du ezer egiten drogaren aurka eta gehienek marihuana ere erretzen dute.

Neskak eta poliziak mutil gazte bat ezagutzen dute, honek ez du ikusten ondo eta betaurrekoak behar ditu, baina ume hau, trafikatzaileekin bizi da.

Andrék ume horri betaurrekoak oparitzea bururatzen zaio. Beraz, egun batzuk igaro ondoren, betaurrekoak prest ditu umeari oparitzeko, baina poliziak berak ezin ditu eraman umearekin adostutako egunean, elkarrizketa bat dauka eta. Honegatik, bere ordez polizia unitateko laguna joaten da betaurrekoak umeari eramaten.
Lekura heltzen denean trafikatzaileek polizia hiltzen dute, baina ez dakite Elite Tropako kidea denik.

Elite Troparen helburua hortik aurrera, hurrengoa izango da: trafikatzaileen nagusia, Baiano, hiltzea.
Helburu hau, taldeak arin lortzen du.

Istorioa kontatzerakoan egoera eta harreman pertsonalak kontuan hartu behar dira. Kapitainaren emazteak etxetik ihes egiten du, ezin baitu bere senarraren portaera pairatu, horregatik ume jaio berria hartu eta gizona bakarrik uzten du.

Andrék, neska lagunarekin harremanak bukatzen ditu. Ezin ditu zuzenbide ikasketak egin eta aldi berean, Elite tropako kidea izan. Izan ere, eskolako jendea bere aurka dago, eta horrez gain, bera ere aldatu egin da, alegia, gero eta zorrotzagoa da beren lanean.

Aktoreak 
 Wagner Moura, Roberto Nascimento kapitaina
 Caio Junqueira, Neto Gouveia
 André Ramiro, André Matias
 Maria Ribeiro, Rosane
 Fernanda Machado, Maria
 Fernanda de Freitas, Roberta Alunde
 Paulo Vilela, Edu
 Milhem Cortaz, Capitão Fábio
 Marcelo Valle, Capitão Oliveira
 Fábio Lago, Baiano
 Alex Avellar, 02
 Ricardo Pagotto Piai, 08
 Guilherme Aguilar, 07
 Pedro Bonfim, PM Robson

Musika 

 "Rap das Armas" - Bateria da Rocinha, MC Leonardo
 "Tropa de Elite" - Tihuana
 "Rap da Felicidade" - MC Cidinho, MC Doca
 "Passa Que é Teu" - Pedro Bromfman
 "Brilhar a Minha Estrela" - Sangue da Cidade
 "Kátia Flávia, a Godiva do Irajá" - Fausto Fawcett
 "Teatro de Bonecos" - Guilherme Flarys, Pedro Guedes
 "Polícia" - Titãs
 "Invasão do BOPE" - Pedro Bromfman
 "Lado B Lado A" - O Rappa
 "Andando Pela África" - Barbatuques
 "Nossa Bandeira" - Bateria da Rocinha, MC Leonard
 "Rap das Armas [Funk]" - MC Leonard

Kanpo estekak 

Brasilgo filmak
Brasilen girotutako filmak
Portugesezko filmak
Urrezko Hartzaren irabazleak
1990eko hamarkadan girotutako filmak
Drogei buruzko filmak